
			Que bufis moltes espelmes

			i que siguis molt feliç!

				qui és qui?

			RITA

			[image: Il·lustració de la Rita Bumbum. Es tracta d'una nena amb el cabells foscos, pentinats en dues trenes. Aquestes li arriben fins a la cintura. Té un somriure bonic i saluda amb la mà. Vesteix una samarreta de ratlles de màniga llarga i de color verd. També porta uns texans llargs.]

			Quan la Rita era petita, s’enfadava molt més del que s’enfada ara la Mia, la seva germana. Quan els seus pares l’hi expliquen, a ella no li agrada i els respon: «Impossible! Us equivoqueu! Jo no m’enfadava MAI!».

            
		

	
 
			NICO

			[image: Il·lustració d’en Nil. Es tracta d'un nen amb pantalons amples i dessuadora groga i taronja. Té els cabells castanys, els ulls grans i un somriure en el rostre. Està de braços plegats.]

			Quan s’enfada molt amb la Rita, la seva germana gran, s’imagina que li talla les trenes. Sap que això li faria moooooolta ràbia, però després, quan li passa, li sap greu haver-s’ho imaginat i se sent culpable. Per això corre a fer-li una abraçada sense que ella entengui què carai li passa, al seu germà.

		
	



 
			MÍA

			[image: Il·lustració de la Mía, una nena petita que porta un peluix de conillet rosa. Porta els cabells castanys tallats per sobre de les espatlles, pentinats amb dos clips, i somriu.]

			Li agrada molt ser el centre d’atenció. La seva mare diu que està en la fase «egocèntrica», però la Rita i el Nil no entenen què vol dir, els molesta molt que la Mia sempre cridi tant l’atenció i que el Max i la Janis li facin tant de cas.

		
	



 
			EVA

			[image: Il·lustració de l’Eva, una nena amb els cabells curts i de color castany clar. Té un ampli somriure en la cara i vesteix un conjunt de pantalons amples i una jaqueta texans.]

			És la millor amiga de la Rita. Anaven juntes a l’escola quan encara no havia canviat de ciutat i es coneixen des que tenien dos anys. Ara es veuen molt poc, però quan en tenen l’ocasió, és com si no s’haguessin separat ni un sol dia.

		
	



 
			JOAN

			[image: Il·lustració de l’Joan, un nen que vesteix uns pantalons de xandall grisos i una jaqueta verda i lila de coll alt. Té els cabells arrissats i de color marró fosc. Les seves mans es troben dins de les butxaques i somriu lleugerament.]

			El veí de la Rita és una mica tímid i a vegades té molta vergonya. Les seves dues mares l’animen a parlar i obrir-se perquè els agradaria que tingués molts amics, però el Joan sempre els diu que ell no en necessita més.

		
	



      
         

		  Ja és aquí la quarta aventura de la Rita Bumbum, la nova sèrie de la Míriam Tirado, autora d’El fil invisible i Em dic Goa.

		  Atenció! Esteu tots convidats al meu aniversari. És la primera vegada que ho celebro des que em vaig canviar de cole i estic supermegaemocionada! (I una miqueta nerviosa).

		  

		  Menjarem olives (les meves preferides), entrepans i pastís. Jugarem molt i ens ho passarem genial. No falteu, si us plau!

		  

		  La vostra nova amiga, Rita Bumbum

		  

		  (No feu cas dels meus germans, que estan un pèl mosca perquè és EL MEU aniversari i no el seu).

      

      
         

         
            Míriam Tirado és consultora de criança conscient, escriptora i periodista especialitzada en maternitat, paternitat i criança. Actualment ofereix conferències i consultories per ajudar les mares i els pares a connectar amb els seus fills i filles. Des del seu blog sobre educació i criança conscient, el seu canal de YouTube, el seu podcast i les seves xarxes socials ofereix consells a milers de seguidors per ajudar-los a educar els seus infants.

             

          Entre els més de trenta llibres que ha publicat, cal destacar Enrabiats, Límits, Remogudes, Sentir i  Criar junts; els contes infantils El fil invisible, Sensibles, Tinc un volcà o Jo, primer!, i l'aclamada col·lecció per a adolescents "Em dic Goa".

